stanford-oval/wikipedia huggingface dataset:
Filesystem Hierarchy Standard

Filesystem Hierarchy Standard (FHS) eli standarditiedostohierarkia määrittelee joukon hakemistoja ja niiden pääasiallisen käyttötarkoituksen. Linuxissa ja muissa POSIX-järjestelmissä tiedostojärjestelmä noudattaa standardia melko tarkasti.
FHS:n mukaisessa tiedostojärjestelmässä kaikki tiedostot ja hakemistot on tallennettu juurihakemiston (/) alle, vaikka ne olisivat erillisillä fyysisillä laitteilla. Hakemistorakenne on määritelty paljon tarkemmin kuin esimerkiksi eri Windows-käyttöjärjestelmissä. Se mahdollistaa mm. ohjelmien asennuksen ja päivityksen ilman kysymyksiä ennalta sovittuihin hakemistoihin.
Tärkeimpiä FHS:n määrittelemiä hakemistoja ja niiden käyttötarkoitus:
/bin - kaikille käyttäjille välttämättömät komennot  (cat, ls, cp...)
/sbin - välttämättömät järjestelmän ja pääkäyttäjän komennot (init, route, ifup..)
/lib - jaetut kirjastot välttämättömille komennoille (komennot ovat hakemistoissa /bin ja /sbin)
/dev - raa'at laitetiedostot (liitettäväksi /mnt/ alle, ja ajureiden käyttöön)
/home - käyttäjien kotihakemistot (paitsi pääkäyttäjän, joka on /root/)
/etc - koko järjestelmää koskevat asetustiedostot
/var - palvelinten kirjoittamat muuttuvat tiedostot (lokeja ja väliaikaistiedostoja)
/opt - staattiset ohjelmapaketit (ei yleensä käytetä)
/proc ja /sys - tietoa prosesseista ja ytimen tilasta (uptime, network...)
/mnt - väliaikaisesti liitetyt tiedostojärjestelmät (CD-ROM, levykkeet, USB-tikut..)
FHS-projekti alkoi vuonna 1993 tavoitteena saada konsensus hakemistoista, jotta Linux-jakeluilla olisi yhtenäinen lähtökohta.
Linuxissa eräiden juurihakemistojen alla olevien hakemistojen yhdistämistä /usr -hakemiston alle suunnitellaan paremman yhteensopivuuden vuoksi muun muassa Solaris-käyttöjärjestelmän kanssa. System V -perustaiset käyttöjärjestelmät ovat käyttäneet symbolista linkkiä /usr-hakemiston alle jo pidempään. Muun muassa Debian versio 10 Buster toteuttaa yhdistämisen.
Yhdistämisen jälkeen aiemmat hakemistot viittaavat seuraaviin alihakemistoihin linkillä:
/bin → /usr/bin
/sbin → /usr/sbin
/lib → /usr/lib
/lib64 → /usr/lib64
Aiheesta muualla

FHS kotisivu englanniksi (Arkistoitu – Internet Archive)
Filesystem Hierarchy Standard versio 3.0 (englanniksi)
Filesystem Hierarchy Standard versio 3.0 (PDF) (englanniksi)
Fantômas (yhtye)

| Fantômas |
| --- | --- |

 Fantômas esiintymässä Ruisrockissa vuonna 2005.
Tiedot
Toiminnassa:  1998–­
Tyylilaji:  avantgardemetalli
Kotipaikka:  Kalifornia, Yhdysvallat
Laulukieli:  englanti
Jäsenet:  Mike Patton,  laulu   Buzz Osborne,  kitara   Trevor Dunn,  basso   Dave Lombardo,  rummut  
Levy-yhtiö:  Ipecac Recordings,  1998–  
Aiheesta muualla
Viralliset sivut
Infobox OKNimi-testi OK: 
Fantômas on vuonna 1998 Kaliforniassa perustettu avantgardemetallia soittava superyhtye. Yhtye on nimetty samannimisen dekkarikirjasarjan mukaan, joka ilmestyi Ranskassa ennen ensimmäistä maailmansotaa. Fantômasin musiikkia ei voi täysin sijoittaa yhden genren alle, sillä yhtye yhdistelee musiikissaan esimerkiksi noisea, grindcorea, free jazzia, thrash metalia, progressiivista rockia ja elokuvamusiikkia.
Historia

Bändi muodostui, kun Mike Patton teki avantgardemetal-tyyppisiä lauluja juuri ennen kuin hänen edelliset yhtyeet, Faith No More ja Mr. Bungle, olivat eroamassa. Niinpä Patton alkoi perustaa uutta yhtyettä ja pyysi alun perin siihen kitaristiksi Buzz Osbornea (Melvins), basistiksi Trevor Dunnia (Mr. Bungle), ja rumpaliksi Igor Cavalera (Sepultura). Cavalera kuitenkin kieltäytyi tarjouksesta, ja ehdotti rumpaliksi Slayerissä soittavaa Dave Lombardoa, joka hyväksyi tarjouksen. Fantômas on tähän asti tehnyt neljä studio- ja yhden livealbumin. Albumit sisältävät todella kokeellista musiikkia. 15. toukokuuta 2006 Patton paljasti Billboard.comissa, että viides Fantômas albumi on suunnitteilla. Seuraavasta albumista Patton kertoo: "Seuraava levy tulee olemaan täysin elektronista musiikkia sisältävä, ja siinä ei tulla käyttämään akustisia soittimia ollenkaan. Aiomme siirtyä horrokseisempaan tyyliin. Minun täytyy ruveta suunnittelemaan uutta albumia. Kerrankin minulla on kunnolla aikaa."
Jäsenet

Mike Patton – laulu, sämpläys
Buzz Osborne – kitara
Trevor Dunn – basso
Dave Lombardo – rummut
Diskografia > Albumit

| 0 | 1 | 2 | 3 |
| --- | --- | --- | --- |
| Julkaisupäivä | Albumi | Levy-yhtiö | Kataloginumero |
| 26. huhtikuuta 1999 | Fantômas | Ipecac Recordings | IPC-001 |
| 9. heinäkuuta 2001 | The Director’s Cut | Ipecac Recordings | IPC-017 |
| 1. huhtikuuta 2002 | Millennium Monsterwork 2000 | Ipecac Recordings | IPC-019 |
| 27. tammikuuta 2004 | Delìrium Còrdia | Ipecac Recordings | IPC-045 |
| 14. kesäkuuta 2005 | Suspended Animation | Ipecac Recordings | IPC-065 |
| elokuu 2005 | Animali In Calore Surriscaldati Con Ipertermia Genitale/Cat in Red (yhteislevy 5" vinyyli / 3" CD Melt-Bananan kanssa) | Unhip Records | Unhip5 |
| 6. syyskuuta 2011 | The Director's Cut Live: A New Year's Revolution (livealbumi) | Ipecac |  |
Aiheesta muualla

Fantômas Myspacessa (englanniksi)
Ipecac – Levy-yhtiö
Animali In Calore Surriscaldati Con Ipertermia Genitale/Cat in Red levyn kansi.
Flaamilaisia sananlaskuja

| Flaamilaisia sananlaskuja |
| --- | --- |

Nimi:  Flaamilaisia sananlaskuja
Tekijä:  Pieter Brueghel vanhempi
Valmistumisvuosi:  1559
Taiteenlaji:  maalaus
Korkeus:  117 cm
Leveys:  163 cm
Sijainti:  Gemäldegalerie, Berliini
Flaamilaisia sananlaskuja (tunnettu myös nimillä Alankomaalaisia sananlaskuja, holl. Nederlandse Spreekwoorden, ja Sininen viitta) on alankomaalaisen taidemaalari Pieter Brueghel vanhemman maalaus vuodelta 1559. Maalaus esittää näkymää maalaiskylästä, mutta samalla siinä on humoristisella tavalla kuvitettu suuri joukko perinteisiä flaamilaisia sananlaskuja ja sanontoja, mahdollisesti yli sata. Maalaukseen perehtyneet tutkijat ovat esittäneet erilaisia arvioita siitä, mitkä kaikki yksityiskohdat viittaavat johonkin erilliseen sananlaskuun. Osa maalauksen sanonnoista on edelleen yleisessä käytössä, osa on sittemmin jäänyt käytöstä pois.
Osaa maalauksessa kuvatuista sanonnoista käytetään myös Suomessa. Kuvan oikeassa alakulmassa esimerkiksi mies kurkottaa kahteen leipään yhtä aikaa kuin aasi kahden heinätupon välissä saavuttamatta kumpaakaan. Hieman tästä vasemmalla toinen mies kylvää ruusuja (vrt. helmiä) sioille.
Pieter Brueghel vanhemman poika Pieter Brueghel nuorempi teki tästä maalauksesta yli 20 kopiota.
Aiheesta muualla

Kuvia tai muita tiedostoja aiheesta Flaamilaisia sananlaskuja Wikimedia Commonsissa
Florica Lavric

| Mitalit | Mitalit | Mitalit |  |
| --- | --- | --- | --- |
|  Florica Lavric |  Florica Lavric |  Florica Lavric |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | perämiehellinen nelikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Duisburg 1983 | perämiehellinen nelikko |  |
|  Hopeaa | Hazewinkel 1985 | perämiehellinen nelikko |  |
|  Pronssia | Nottingham 1986 | kahdeksikko |  |
Florica Lavric (7. tammikuuta 1962 Copălău – 20. kesäkuuta 2014 Bukarest) oli romanialainen soutaja ja olympiavoittaja.
Lavric voitti Romanian joukkueessa perämiehellisen nelikon olympiakultaa Los Angelesissa 1984. MM-kilpailuista Lavric saavutti perämiehellisessä nelikossa hopeaa vuosina 1983 ja 1985 sekä kahdeksikossa pronssia vuonna 1986.
Kun Lavric valittiin Romanian maajoukkueeseen, hän ei osannut uida. Lavric lopetti kilpauransa vuonna 1987 sairastuttuaan aivokalvontulehdukseen. Hän sairastui myöhemmin syöpään ja kuoli 52-vuotiaana 20. kesäkuuta 2014 Bukarestissa.
Flacksjö

| Flacksjö |
| --- | --- |
Valtiot:  Suomi 
Paikkakunta:  Raasepori
Koordinaatit:  60°07′57″N, 23°29′55″E
Järvinumero:  82.004.1.005
Mittaustietoja
Pinnankorkeus:  43,8 m 
Rantaviiva:  5,57 km 
Pinta-ala:  0,48 km² 
 fiFlacksjö 
Flacksjö on metsäjärvi Raaseporin pohjoisosassa lounaisella Uudellamaalla. Sen pinta-ala on 48,2 hehtaaria. Etäisyys Tammisaaresta on 17 kilometriä pohjoiseen.
Maantiede

Flacksjön pituus on 1,5 kilometriä. Rantaviiva polveilee varsin voimakkaasti ja sen pituus on 5 567 metriä. Järven keskiosassa sijaitsee noin hehtaarin laajuinen Flacksjöholmen. Flacksjön länsirannalla on varsin jyrkkiä kohtia. Järven ympärillä on useita pienehköjä vakavesiä, kuten Kivijärvi idässä, Barksjö lounaassa, Horsmajärvi luoteessa ja Långsjö pohjoisessa. Långsjön ja Flacksjön välissä sijaitsee noin puolen hehtaarin laajuinen Potterhålet (50,9 metriä mpy). Aivan Flacksjön lounaisrannan tuntumassa on Lilla Flacksjö, jonka kautta Flacksjö laskee länteen Svartsjöhön (43,1 metriä mpy), josta virta vie edelleen Lammasjärveen (35,8 metriä mpy).
Flacksjö (82.004.1.005) kuuluu Dalkarbybäckenin valuma-alueeseen (82.004), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Dalkarbybäckenin alueen laajin vakavesi on Lammasjärvi. Alueeseen kuuluu Lammasjärven ja Flacksjön ohella kolme vähintään hehtaarin laajuista vakavettä: Torrsjö, Barksjö ja Svartsjö.
Floribert Songasonga Mwitwa

Floribert Songasonga Mwitwa (29. elokuuta 1937 – 31. joulukuuta 2020) oli kinshasankongolainen roomalaiskatolinen arkkipiispa. Hänet vihittiin papiksi 14. elokuuta 1963 ja nimitettiin Kolwezin hiippakunnan piispaksi 25. huhtikuuta 1974. Piispaksi vihkiminen seurasi 24. elokuuta. Pääkonsekraattorina toimi Joseph-Albert Malula, jota avustivat Victor Petrus Keuppens ja Tharcisse Tshibangu Tshishiku.
22. toukokuuta 1998 Songasonga Mwitwa sai nimityksen Lubumbashin arkkihiippakunnan arkkipiispaksi, jona hän toimi, kunnes erosi tehtävistään 1. joulukuuta 2010.
Futarkia

Futarkia on ekonomisti Robin Hansonin kuvailema hallintomuoto, jossa valitut virkamiehet käyttävät ennustemarkkinoita hyväkseen määritellessään positiivisinta menettelytapaa.
Esimerkki ennustemarkkinoiden käytöstä

Hallinnolla on päätettävään pitäisikö tiettyä infrastruktuuriprojektia rahoittaa. Futarkiassa luodaan tällöin kaksi ennustemarkkinaa, joissa ihmiset lyövät vetoa onko bruttokansantuote isompi vai pienempi esimerkiksi vuoden kuluttua päätöksestä. Markkinan sulkeuduttua katsotaan kummalla vaihtoehdolla bruttokansantuote arvioidaan olevan suurempi ja tehdään päätös sen mukaan. Vuoden kuluttua on tiedossa oikea sen hetkinen bruttokansantuote. Tällöin ennustemarkkinoissa oikein arvioineet voittavat rahaa ja väärin arvioineet häviävät.
Aiheesta muualla

Akateeminen talousblogi
Florida (täsmennyssivu)

Florida voi tarkoittaa ainakin seuraavia:
Florida, yksi Yhdysvaltojen osavaltioista
Florida, yksi Uruguayn departementeista
Florida, kaupunki Uruguayn samannimisessä departementissa
Richard Florida, yhdysvaltalainen ekonomisti ja kaupunkitutkija.
FlashForward

| FlashForward |
| --- | --- |
 Sarjan logo.
Tyyli:  Draama Scifi
Kestoaika:  n. 42 min
Luoja(t):  Brannon Braga David S. Goyer
Pääosissa:  Joseph Fiennes John Cho Jack Davenport Zachary Knighton Peyton List Dominic Monaghan Brían F. O’Byrne Courtney B. Vance Sonya Walger Christine Woods
Alkuperämaa:   Yhdysvallat
Alkuperäiskieli:  englanti
Verkko:   ABC  Nelonen
Esitetty:  24. syyskuuta 2009 – 27. toukokuuta 2010
Tuotantokausia:  1
Jaksoja:  22
Tuotanto
Tuottaja(t):  Jessika Borsiczky Brannon Braga Vince Gerardis David S. Goyer Marc Guggenheim Ralph Vicinanza
Tuotantoyhtiö(t):  HBO Entertainment ABC Studios Phantom Four
Aiheesta muualla
Virallinen sivusto
IMDb 
FlashForward on yhdysvaltalainen science fiction -televisiosarja, joka perustuu kanadalaisen Robert J. Sawyerin romaaniin Flashforward vuodelta 1999.
ABC esitti Brannon Bragan ja David S. Goyerin luoman sarjan ensimmäisen jakson 24. syyskuuta 2009. Suomessa sarja alkoi 7. tammikuuta 2010 Nelosella. Toukokuussa 2010 ABC päätti, että sarja lopetetaan ensimmäisen kauden jälkeen.
Tarina

Kaikki maailman ihmiset menettävät samalla hetkellä tajuntansa kahden minuutin ja 17 sekunnin ajaksi. Tuona aikana useimmat näkevät näyn siitä, miltä heidän elämänsä näyttää kuusi kuukautta myöhemmin. FBI alkaa agentti Mark Benfordin (Joseph Fiennes) johdolla tutkia, mikä ilmiön sai aikaan. Sarja seuraa myös Benfordin ja hänen läheistensä perheitä ja ihmissuhteita. Tajuttomuuden aikana nähdyt asiat muuttavat ratkaisevasti monen ihmisen elämää.
Jaksot

| Nro | Englanninkielinen nimi | Suomenkielinen nimi | Alkuperäinen esitys | Esitetty Suomessa |
| --- | --- | --- | --- | --- |
| 1 | No More Good Days | Hyvien päivien loppu | 24. syyskuuta 2009 | 7. tammikuuta 2010 |
| 2 | White to Play | Valkoinen kuningatar | 1. lokakuuta 2009 | 14. tammikuuta 2010 |
| 3 | 137 Sekunden | 137 sekuntia | 8. lokakuuta 2009 | 21. tammikuuta 2010 |
| 4 | Black Swan | Musta joutsen | 15. lokakuuta 2009 | 28. tammikuuta 2010 |
| 5 | Gimme Some Truth | Totuus esiin | 22. lokakuuta 2009 | 4. helmikuuta 2010 |
| 6 | Scary Monsters and Super Creeps | Hirviöitä ja hyypiöitä | 29. lokakuuta 2009 | 11. helmikuuta 2010 |
| 7 | The Gift | Lahja | 5. marraskuuta 2009 | 18. helmikuuta 2010 |
| 8 | Playing Card With Coyote | Pelisäännöt | 12. marraskuuta 2009 | 4. maaliskuuta 2010 |
| 9 | Believe | Usko | 19. marraskuuta 2009 | 11. maaliskuuta 2010 |
| 10 | A561984 | A561984 | 3. joulukuuta 2009 | 18. maaliskuuta 2010 |
| 11 | Revelation Zero (Part 1) | Ilmestys (osa 1) | 18. maaliskuuta 2010 | 25. maaliskuuta 2010 |
| 12 | Revelation Zero (Part 2) | Ilmestys (osa 2) | 18. maaliskuuta 2010 | 1. huhtikuuta 2010 |
| 13 | Blowback | Vastaisku | 25. maaliskuuta 2010 | 8. huhtikuuta 2010 |
| 14 | Better Angels | Paremmat enkelit | 1. huhtikuuta 2010 | 15. huhtikuuta 2010 |
| 15 | Queen Sacrifice | Kuningattaren uhraus | 8. huhtikuuta 2009 | 22. huhtikuuta 2010 |
| 16 | Let No Man Put Asunder | Älköön ihminen erottako | 15. huhtikuuta 2010 | 29. huhtikuuta 2010 |
| 17 | The Garden of Forking Paths | Haarautuvien polkujen puutarha | 22. huhtikuuta 2010 | 6. toukokuuta 2010 |
| 18 | Goodbye Yellow Brick Road | Koulunpenkiltä kiipeliin | 29. huhtikuuta 2010 | 13. toukokuuta 2010 |
| 19 | Course Correction | Kurssin korjaus | 6. toukokuuta 2010 | 20. toukokuuta 2010 |
| 20 | The Negotiation | Neuvottelu | 13. toukokuuta 2010 | 27. toukokuuta 2010 |
| 21 | Countdown | Lähtölaskenta | 20. toukokuuta 2010 | 3. kesäkuuta 2010 |
| 22 | Future Shock | Tulevaisuus iskee | 27. toukokuuta 2010 | 17. kesäkuuta 2010 |
Näyttelijät ja hahmot

| 0 | 1 | 2 |
| --- | --- | --- |
|  Joseph Fiennes  | … |  Mark Benford   |
|  John Cho  | … |  Demetri Noh   |
|  Jack Davenport  | … |  Lloyd Simcoe   |
|  Dominic Monaghan  | … |  Simon Campos   |
|  Sonya Walger  | … |  Olivia Benford   |
|  Zachary Knighton  | … |  Bryce Varley    |
|  Peyton List  | … |  Nicole Kirby   |
|  Brían F. O’Byrne  | … |  Aaron Stark   |
|  Courtney B. Vance  | … |  Stanford Wedeck   |
|  Christine Woods  | … |  Janis Hawk   |
|  Lennon Wynn  | … |  Charlie Benford   |
|  Ryan Wynott  | … |  Dylan Simcoe   |
|  Gabrielle Union  | … |  Zoey Andata   |
|  Genevieve Cortese  | … |  Tracy Stark   |
|  Lee Thompson Young  | … |  Al Gough   |
|  Michael Ealy  | … |  Marshall Vogel   |
|  Barry Shabaka Henley  | … |  Vreede   |
|  Shohreh Aghdashloo  | … |  Nhadra Udaya   |
|  Yuko Takeuchi  | … |  Keiko Arahida   |
Aiheesta muualla

ABC - FlashForward
FlashForward Internet Movie Databasessa (englanniksi)
FlashForward Nelosen sivustolla (Arkistoitu – Internet Archive)
FlashForward TV.com-sivustolla (Arkistoitu – Internet Archive)
Telvis - Sarjaopas - FlashForward
Flabellidae

| Flabellidae |
| --- | --- |
 Flabellum sp.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit  Scleractinia
Heimo::  Flabellidae  Bourne 1905
Katso myös
   Flabellidae Wikispeciesissä   Flabellidae Commonsissa 
Infobox OKNimi-testi OK: 
Flabellidae on kivikorallien heimo, josta tunnetaan kaikkiaan 103 lajia, jotka jaetaan 11 sukuun.
Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 3200 metrin syvyyteen, jopa vesistä joiden lämpötila on pakkasen puolella Etelänapamanteren lähellä. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodotsta riuttoja tai muitakaan yhdiskuntia, vaan elävät erillisinä polyyppeinä joista jokainen kasvattaa yksilöllisen kalkkikivijalustan. Jotkut lajit lisääntyvät suvuttomasti, ja silloin poikaset putkahtelevat emoyksilön reunoille.
Sukuja

Blastotrochus Milne-Edwards & Haime, 1848
Falcatoflabellum Cairns, 1995
Flabellum Lesson, 1831
Javania Duncan, 1876
Monomyces Ehrenberg, 1834
Placotrochides Alcock, 1902
Placotrochus Milne-Edwards & Haime, 1848
Polymyces Cairns, 1979
Rhizotrochus Milne-Edwards & Haime, 1848
Truncatoflabellum Cairns, 1989
Friday Night in San Francisco

| Friday Night in San Francisco Al Di Meola, John McLaughlin ja Paco de Lucía |
| --- | --- | --- |

Studioalbumin tiedot
 Äänitetty : 5. joulukuuta 1980
 Julkaistu: 10. elokuuta 1981
 Tuottaja(t): Al Di Meola, John McLaughlin ja Paco de Lucía
 Tyylilaji: flamenco-jazz
 Kesto: 41.00
 Levy-yhtiö: Philips
Al Di Meolan, John McLaughlinin ja Paco de Lucían muut julkaisut
| - - | Friday Night in San Francisco 1981 | Passion, Grace and Fire 1983 |
Friday Night in San Francisco on Al Di Meolan, John McLaughlinin ja Paco de Lucían ensimmäinen yhteinen levy, joka on San Franciscossa, Warfield Theatressa 5. joulukuuta 1980 pidetyn  konsertin taltiointi.
Kappaleet ja niiden säveltäjät ja esittäjät

Mediterranean Sundance/Rio Ancho (Al Di Meola/Paco de Lucía) — (11:31)
Paco de Lucia & Al Di Meola
Short Tales of the Black Forest (Chick Corea) — (08:43)
John McLaughlin & Al Di Meola
Frevo Rasgado (Egberto Gismonti) — (07:55)
Paco de Lucia & John McLaughlin
Fantasia Suite (Al Di Meola) — (08:50)
Paco de Lucia, John McLaughlin & Al Di Meola
Guardian Angel (Studio Recording) (John McLaughlin)
Paco de Lucia, John McLaughlin & Al Di Meola
Aiheesta muualla

All about Jazz: Friday Night in San Francisco
Francisco Viti

Francisco Viti (15. elokuuta 1933 Misasa-Evanga – 15. huhtikuuta 2023 Luanda) oli angolalainen roomalaiskatolinen arkkipiispa. Hänet vihittiin papiksi 14. heinäkuuta 1963 ja nimitettiin Menonguen hiippakunnan piispaksi 10. elokuuta 1975. Piispaksi vihkiminen seurasi 28. syyskuuta. Pääkonsekraattorina toimi Giovanni De Andrea, jota avustivat Américo Henriques ja Zacarias Kamwenho.
Viti sai 12. syyskuuta 1986 nimityksen Huambon arkkipiispaksi, jona hän toimi, kunnes erosi tehtävistään 31. heinäkuuta 2003.
Futami (1929)

| Futami / 二見 |
| --- | --- |
 Futami

Aluksen vaiheet
Rakentaja:  Fujinagata
Kölinlasku:  25. kesäkuuta 1929
Laskettu vesille:  20. marraskuuta 1929
Palveluskäyttöön:  28. helmikuuta 1930
Poistui palveluskäytöstä:  30. syyskuuta 1945
Loppuvaihe:  Kiinalle 1945
Tekniset tiedot
Uppouma:  206 t (standardi) 225 t (normaali)
Pituus:  45,30 m (vesiraja) 46,30 m (kokonaispituus)
Leveys:  6,30 m
Syväys:  0,9 m
Koneteho:  1 300 ihp
Nopeus:  16,7 solmua
Miehistöä:  77
Aseistus
Aseistus:  1 × 8 cm/28 tykki 6 × konekivääriä
Futami (jap. 二見) oli keisarillisen Japanin laivaston vuonna 1930 valmistunut Atami-luokan tykkivene.
Valmistus

Alus tilattiin vuoden 1927 hankinnoissa Fujinagatan telakalta, missä köli laskettiin 25. kesäkuuta 1929. Alus laskettiin vesille 20. marraskuuta ja valmistui 28. helmikuuta 1930.
Palvelus

Alus luokiteltiin 30. toukokuuta 1931 toisen luokan tykkiveneestä tykkiveneeksi. Se luovutettiin syyskuussa 1945 Kiinalle ja alus poistettiin alusluettelosta 30. syyskuuta.
Friday the 13th. Part VIII – Jason Manhattanilla

| Perjantai 13>  päivä VIII – Jason Manhattanilla.Friday the 13th Part VIII: Jason Takes Manhattan |
| --- | --- |

Ohjaaja:  Rob Hedden
Käsikirjoittaja:  Rob Hedden
Tuottaja:  Randy Cheveldave Barbara Sachs
Säveltäjä:  Fred Mollin
Kuvaaja:  Bryan England
Leikkaaja:  Steve Mirkovich
Pukusuunnittelija:  Pamela Hayden
Pääosat:  Jensen Daggett Scott Reeves Barbara Bingham Peter Mark Richman Kane Hodder
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  28. heinäkuuta 1989
Kesto:  100 minuuttia
Alkuperäiskieli:  englanti
Budjetti:  5 000 000 $
Tuotto:  14 343 976 $
Edeltäjä:  Friday the 13th: The New Blood
Seuraaja:  Jason Goes to Hell: The Final Friday
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Friday the 13th. Part VIII – Jason Manhattanilla (Friday the 13th: Jason Takes Manhattan) on Perjantai 13. -elokuvasarjan kahdeksas osa.
Juoni

Elokuva alkaa, kun Jason Voorhees saa sähköiskun veden alla ja herättää hänet henkiin. Jason tunkeutuu laivaan, joka on täynnä yliopiston oppilaita ja alkaa surmaa heitä kylmäverisesti. Kuitenkin osa oppilaista ja opettaja pääsee pakoon pelastusveneellä New Yorkiin. Jason kuitenkin seuraa heitä ja tappaa heistä melkein kaikki. Kaksi nuorta kuitenkin onnistuu sähköttämään Jasonin. He luulevat häntä kuolleeksi, mutta Jason jää henkiin ja alkaa vainota heitä uudelleen. Kaksikko pakenee viemäriin, mutta Jason kuitenkin yhyttää heidät sieltä. Nuoret yrittävät palata maan pinnalle, mutta viemärikansi on lukittu ja Jason tarttuu toista jalasta. Nestemäiset myrkkyjätteet kuitenkin vyöryvät viemäriä pitkin ja Jasonille tulee mieleen kiusalliset lapsuusmuistot, kun hän hukkui. Nuoret suojautuvat jätteiltä, mutta Jason hukkuu. Mutta kun jätenesteet laskevat pohjalle, niin paljastuu Jason nuorena ja pinnalla kelluu Jasonin maski.[lähde? ]
Roolit

| 0 | 1 | 2 |
| --- | --- | --- |
|  Todd Caldecott  | … |  Jim Miller   |
|  Tiffany Paulsen  | … |  Suzi Donaldson   |
|  Tim Mirkovich  | … |  nuori Jason Voorhees   |
|  Kane Hodder  | … |  Jason Voorhees   |
|  Jensen Daggett  | … |  Rennie Wickham   |
|  Barbara Bingham  | … |  Colleen Van Deusen   |
|  Alex Diakun  | … |  apupoika   |
|  Peter Mark Richman  | … |  Charles McCulloch   |
|  Ace  | … |  Toby   |
|  Warren Munson  | … |  amiraali Robertson   |
|  Fred Henderson  | … |  konemestari Jim Carlson   |
|  Scott Reeves  | … |  Sean Robertson   |
|  Gordon Currie  | … |  Miles Wolfe   |
|  Saffron Henderson  | … |  J.J. Jarrett   |
|  Martin Cummins  | … |  Wayne Webber  |
GRAI

GRAI-tunnus yksilöi toimitusketjun toimijoiden välillä kiertävät ja erillistä seurantaa kaipaavat kuorma- ja pakkausapuvälineet. Sitä voidaan käyttää esim. rullakoiden, lavojen, oluttynnyreiden, kaasupullojen, muovisten alustojen ja laatikoiden yksilölliseen merkitsemiseen ja hallintaan. Sitä ei käytetä koskaan yksilöimään kuljetuksia. Viivakoodina esitettäessä GRAI-numeron pakollinen osa esitetään etunollalla täydennettynä 14-numeroisena ja sovellustunnuksen edeltämänä.
GRAI
Pakkaustyyppinumero pakollinen
Sarjanumero vapaaehtoinen
GRAI tunnuksissa käytetään GS1-128-, DataBar-, DataMatrix- tai EPC-standardoitua RFID -tekniikkaa.
Aiheesta muualla

GS1 Finland: GRAI (Arkistoitu – Internet Archive)
Fladalandet

Fladalandet
Fladalandet syksyllä.
| --- | --- |
Sijainti:  Raasepori Uusimaa Suomi
Saariryhmä:  Tammisaaren saaristo
Vesialue:  Suomenlahti
Merialue:  Itämeri
Pinta-ala:  0,53 km²
muokkaa - muokkaa wikitekstiä - muokkaa Wikidataa
Fladalandet on saari Tammisaaren kansallispuistossa sisä- ja ulkosaariston rajalla noin 14 kilometriä Tammisaaren keskustasta etelään. Saari kuuluu Raasepori kaupunkiin. Fladalandet on suosittu retkeilykohde ja saaresta löytyy palveluita retkeilijöille. Flada viittaa saaren sisälle työntyvään lahteen tai lammikkoon, joita Fladalandetilla on useita.
Fladalandetin sisäosat ovat metsäisiä ja kallioisia.
Fladalandet arvellaan olleen käytössä lampaiden kesälaitumena. Tammisaaren kansallispuiston perustamisen yhteydessä 1989 saari suojeltiin perinnemaisemabiotooppina.
Aiheesta muualla

Luontoon.fi (suomeksi)
Finnish National Parks (englanniksi)
Visit Saaristo (Arkistoitu – Internet Archive)